ગાંધીનગર- રાજ્યમાં ચર્ચાસ્પદ બનેલા દીપેશ-અભિષેક અપમૃત્યુ કેસમાં ગુજરાત સરકારે ચૂપકીદી તોડી છે. ગૃહરાજ્યપ્રધાન પ્રદીપસિંહ જાડેજાએ જણાવ્યું હતું કે આગામી વિધાનસભા સત્રમાં દીપેશ-અભિષેક અપમૃત્યુકેસમાં થયેલી તપાસનો અહેવાલ રજૂ કરવામાં આવશે. આ વર્ષે બજેટ સત્ર દરમિયાન આ રીપોર્ટ રજૂ કરવા મામલે પ્રશ્નોત્તરી કાળમાં પ્રશ્ન ઉઠાવાયો હતો અને ચર્ચા પણ થઇ હતી. જોકે રીપોર્ટ રજૂ કરવાની પ્રક્રિયા ચાલી ન હતી.